जीवन में विनम्रता से मिलती है ऊंचाइयां : महात्मा सोखी
भास्कर संवाददाता | गढ़दीवाला
संतनिरंकारी सत्संग भवन गढ़दीवाल में मुखी मोहन लाल के नेतृत्व में संत समागम का आयोजन किया गया। जिसमें तलवाड़ा के संयोजक महात्मा सुरिंदर सिंह सोखी विशेष तौर पर उपस्थित हुए। उन्होंने प्रवचन करते हुए कहा कि इंसान जब सतगुरु के चरणों में जाकर इस परमात्मा की जानकारी हासिल कर लेता है तो वह गुरसिख बन जाता है। जो गुरु कहता है वही करता है। उन्होंने कहा कि गुरु के वचनों को कानों से सुनना है और कर्म के साथ सुनाता है। भक्ति श्रद्धा प्यार से होती है यदि कोई व्यक्ति किसी के पास कोई वस्तु लेने जाता है तो उसको झुकना पड़ता है, जब कोई किसी के आगे झुकता है तो वह सब कुछ हासिल कर लेता है। जिस तरह एक बीज धरती में अपने आप को खत्म करता है तो वह बड़ा वृक्ष बनता है। इसी तरह इंसान जब प्यार, विनम्रता अन्य गुणों को अपना कर जीवन व्यतीत करता है तो ऊंचाइयों को प्राप्त करता है। उन्होंने कहा कि गुरसिख जब कोई भी काम करता है तो कर्ता इस परमात्मा को मान कर चलता है तो सारे काम सफलतापूर्वक संपन्न होते हैं। इसलिए जब भी कोई कार्य करो तो कर्ता इस परमात्मा को मान कर चले। गुरसिख हमेशा गुरु के कहे अनुसार अपना जीवन व्यतीत करता है। इस मौके बहन चरणजीत कौर, भाई सुखदेव कुमार, भाई गुरदयाल ने विचार पेश किए। अंत में संचालक सुरजीत सिंह ने महात्मा सुरिंदर सिंह सोखी का दुपट्टा पहना कर स्वागत किया। इस मौके शिक्षक अवतार सिंह, जसपाल सिंह, सुखबीर सिंह, डॉ. सुखदेव सिंह आदि मौजूद थे।
संत निरंकारी सत्संग भवन गढ़दीवाल में संत समागम
hin_Deva bho_Deva hin_Deva bho_Deva